การประกวดดนตรีนานาชาติอินเตอร์วิชัน

การประกวดดนตรีนานาชาติอินเตอร์วิชัน () หรือที่รู้จักในชื่อเดิม การประกวดเพลงอินเตอร์วิชัน () และที่มักเรียกโดยย่อว่า อินเตอร์วิชัน () เป็นการประกวดเพลงระดับนานาชาติที่จัดโดยองค์กรวิทยุกระจายเสียงและโทรทัศน์ระหว่างประเทศ (โออีแอร์เต) และถ่ายทดสดผ่านเครือข่ายอินเตอร์วิชัน การประกวดเริ่มขึ้นในปี 1965 โดยเทียบเท่ากับการประกวดเพลงยูโรวิชันของกลุ่มประเทศตะวันออก โดยช่วงแรกจัดขึ้นในเมืองต่าง ๆ ทั่วเชโกสโลวาเกียจนถึงปี 1968 ตั้งแต่ปี 1977 จนถึง ค.ศ. 1980 การประกวดได้จัดขึ้นที่ฟอเรสต์โอเปราในซอปอต ประเทศโปแลนด์ การประกวดไม่ได้จัดขึ้นอีกจนกระทั่งการฟื้นฟูในปี 2008 โดยจัดในมอสโก และกลับมาจัดขึ้นเป็นประจำอีกครั้งในปี 2025 โดยในแต่ละปีใช้รูปแบบการหมุนเวียนเป็นเจ้าภาพ โดยแต่ละครั้งจะจัดขึ้นในประเทศที่แตกต่างกัน

อินเตอร์วิชันเข้ามาแทนที่เทศกาลเพลงนานาชาติซอปอตซึ่งจัดขึ้นมายาวนานในซอปอตตั้งแต่ปี 1961 การประกวดเพลงนี้ได้หลับไปจัดการประกวดในเมืองซอปอตนี้ระหว่างการประกวดปี 1977 ถึง 1980 ในปี 1981 การควบรวมการประกวดเพลงอินเตอร์วิชันกับเทศกาลเพลงนานาชาติซอปอตถูกยกเลิกไป เนื่องจากเกิดขบวนการสหภาพแรงงานอิสระ "โซลิดาริตี" ซึ่งรัฐบาลคอมมิวนิสต์กลุ่มตะวันออกอื่น ๆ มองว่าขบวนการนี้ต่อต้านการปฏิวัติ ในปี 1984 เตเฟาเป สถานีโทรทัศน์แห่งชาติของโปแลนด์ ได้ฟื้นฟูเทศกาลเพลงนานาชาติซอปอตขึ้นมาอีกครั้งภายใต้ชื่อเดิม

ในปี 2008 การประกวดนี้ได้รับการฟื้นฟูขึ้นใหม่ในชื่อ ไฟว์สตาร์ส: อินเตอร์วิชัน ซึ่งจัดเพียงครั้งเดียวในโซชี โดยมีแผนที่จะจัดการประกวดอีกครั้งในปี 2014 และ 2015 ซึ่งต่อมาถูกพับเก็บไป ภายหลังการพ้นสมาชิกภาพของในสหภาพการแพร่สัญญาณวิทยุและโทรทัศน์แห่งยุโรปเมื่อปี 2022 ซึ่งนำมาสู่การระงับสิทธิการเข้าร่วมการประกวดเพลงยูโรวิชันในปีนั้น กระทรวงวัฒนธรรมรัสเซียได้ประกาศจัดการประกวดเพลงเพื่อมาแทนที่ยูโรวิชันในปี 2023 โดยวลาดีมีร์ ปูตินออกคำสั่งให้มีการจัดการประกวดขึ้นในมอสโก โดยการประกวดได้จัดขึ้นอีกครั้งในปี 2025 ภายใต้ชื่อทางการ การประกวดดนตรีนานาชาติอินเตอร์วิชันปี 2025 เมื่อวันที่ 20 กันยายนที่ไลฟ์อะรีนา ในโนโวอิวานอฟสโกเย ใกล้มอสโก ประเทศรัสเซีย โดยการประกวดในปีต่อไปจะจัดขึ้นที่รียาด ประเทศซาอุดีอาระเบียในปี 2026

 ประวัติ 
ค.ศ. 1965–1968: การประกวดโกลเดนเคลฟอินเตอร์วิชัน
การประกวดในช่วงแรกจะใช้ชื่อว่า การประกวดโกลเดนเคลฟอินเตอร์วิชัน () ซึ่งจัดตั้งแต่ปี 1965 จนถึง ค.ศ. 1968 ในเชโกสโลวาเกีย การประกวดครั้งแรกจัดขึ้นที่ โรงละครดนตรีการ์ลีนในปราก การประกวดครั้งต่อมาจัดขึ้นที่บราติสลาวาและการ์โลวีวารี

 ค.ศ. 1977–1980: ซอปอต 

เทศกาลเพลงนานาชาติซอปอตจัดขึ้นเป็นครั้งแรกในปี 1961 โดยววาดึสวัฟ ชปิลมัน โดยได้รับการสนับสนุนจากชือมอน ซักแชวสกี จากกองการบริหารจัดการศิลปินชาวโปแลนด์ (ปักรัต) การจัดเทศกาลสามครั้งแรกจัดขึ้นที่ชิปยาร์โฮอลล์ในเมืองกดัญสก์ (ค.ศ. 1961–1963) จากนั้นเทศกาลได้ย้ายไปจัดที่ฟอเรสต์โอเปราในซอปอต โดยผู้ชนะจะได้รับรางวัลเป็นถ้วยรางวัลรูปนกไนติงเกลอำพัน

ระหว่างปี 1977 ถึง 1980 เทศกาลเพลงนานาชาติซอปอตได้ถูกทดแทนด้วยการประกวดเพลงอินเตอร์วิชัน ซึ่งยังคงจัดขึ้นในสถานที่เดิม ต่างจากการประกวดเพลงยูโรวิชัน เทศกาลเพลงนานาชาติซอปอตมักเปลี่ยนรูปแบบการประกวดเพื่อเลือกผู้ชนะ และมีการประกวดมากมายสำหรับผู้เข้าร่วม ยกตัวอย่างเช่น ในการประกวดปี 1980 มีการจัดการประกวดสองประเภท ได้แก่ การประกวดสำหรับศิลปินจากสถานีโทรทัศน์ที่เข้าร่วม และการประกวดสำหรับศิลปินจากบริษัทแผ่นเสียง ในการประกวดครั้งแรก คณะกรรมการจะพิจารณาคุณค่าทางศิลปะของเพลงที่ส่งเข้าประกวด ขณะที่การแข่งขันครั้งที่สองจะตัดสินการตีความของศิลปิน เทศกาลนี้เปิดกว้างสำหรับการแสดงจากประเทศนอกทวีปยุโรปมาโดยตลอด และมีประเทศต่าง ๆ เช่น คิวบา สาธารณรัฐโดมินิกัน มองโกเลีย นิวซีแลนด์ ไนจีเรีย เปรู แอฟริกาใต้ และอีกหลายประเทศเข้าร่วมงานนี้ด้วย

เทศกาลนี้สูญเสียความนิยมในโปแลนด์และต่างประเทศในช่วงคริสตทศวรรษที่ 1980 ความพยายามของแตแลวิซยาปอลสกา (เตเฟาเป) ที่ไม่ประสบความสำเร็จในการจัดการประกวดหลายครั้งทำให้ทางการเมืองซอปอตมอบสิทธิ์จัดงานเทศกาลในปี 2005 ให้กับสถานีโทรทัศน์เตเฟาเอ็น โดยนับตั้งแต่ปี 1999 เป็นต้นมาก็ไม่ได้มีการประกวดขึ้น เตเฟาเอ็นเลือกที่จะเชิญศิลปินชื่อดังมาแทน เช่น วิตนีย์ ฮิวสตัน และเดอะคอส์ ในปี 2005 เตเฟาเอ็นคาดว่าจะจัดการประกวดอีกครั้งในปี 2006 เตเฟาเอ็นได้เชิญเอลตัน จอห์น และยกเลิกการประกวดสำหรับปี 2010 และ 2011 เนื่องจากการปรับปรุงโรงละครฟอเรสต์โอเปราใหม่ ตั้งแต่ปี 2012 เทศกาลนี้ถูกเรียกว่า "เทศกาลซอปอตท็อปออฟเดอะท็อป" และออกอากาศเป็นประจำทุกปีโดยโปลซัต เทศกาลนี้ยังมีศิลปินอย่างชาร์ล อัสนาวูร์, บอนนี เอ็ม., จอห์นนี แคช, ชัค เบอร์รี, วาเนสซา เมย์, แอนนี เลนนิกซ์, บายากอนดิโอส, คริส เรีย, ทานิตา ติการาม, ลา โทยา แจ็กสัน, วิตนีย์ ฮิวสตัน, กายาากูกู, โกรัน เบรกอวิช, และอนาสตาเชียมาแสดงด้วย

 ค.ศ. 2008: ไฟว์สตาร์ส: อินเตอร์วิชัน 

เมื่อปี 2008 ได้มีการจัดการประกวดขึ้นในชื่อ "ไฟว์สตาร์ส: อินเตอร์วิชัน" โดยมี 11 ประเทศเข้าร่วม และผู้ชนะคือทาจิกิสถาน ในปี 2009 วลาดิมีร์ ปูติน นายกรัฐมนตรีรัสเซียในขณะนั้น เสนอให้เริ่มกลับมาจัดการประกวดอีกครั้ง ในครั้งนี้เป็นการประกวดเพลงระหว่างประเทศรัสเซีย จีน และประเทศสมาชิกองค์การความร่วมมือเซี่ยงไฮ้ในเอเชียกลางIntervision: The Russian proposed song contest with China, Central Asia (Shanghaiist: Shanghai News, Food, Arts & Events)Putin mulls Intervision Song Contest (BBC World Service)

ในเดือนพฤษภาคม 2014 มีการประกาศว่าการแข่งขันจะกลับมาอีกครั้ง โดยมีประเทศต่าง ๆ จากเครือรัฐเอกราชและองค์กรความร่วมมือเซี่ยงไฮ้เข้าร่วม อิกอร์ มัตเวียนโก นักร้องและโปรดิวเซอร์ชาวรัสเซีย ประกาศว่าการแข่งขันจะจัดขึ้นในเดือนตุลาคม 2014 ที่โซชี ซึ่งเป็นเจ้าภาพจัดการแข่งขันโอลิมปิกฤดูหนาว 2014 โดยมีเจ็ดประเทศที่ประกาศความสนใจที่จะเข้าร่วมก่อนที่งานจะถูกยกเลิก ได้แก่ คาซัคสถาน คีร์กีซสถาน รัสเซีย ทาจิกิสถาน เติร์กเมนิสถาน จีน และอุซเบกิสถาน โดยรัสเซียยังได้เลือกอาเล็กซานดาร์ อีวานอฟเป็นตัวแทนของประเทศ การประกวดมีกำหนดจัดขึ้นในเดือนตุลาคม ค.ศ. 2014 ซึ่งเห็นได้ชัดว่าเกิดจากความโกรธแค้นของรัสเซียต่อความเสื่อมถอยทางศีลธรรมของโลกตะวันตก โดยเฉพาะอย่างยิ่งเพื่อตอบโต้ชัยชนะของคอนชิตา เวิสต์ ในการประกวดเพลงยูโรวิชันปี 2014 ยิ่งไปกว่านั้น การฟื้นฟูครั้งนี้ยังถูกมองว่าเป็นส่วนหนึ่งของวาระการทูตวัฒนธรรมในวงกว้างของปูติน แม้จะมีแผนการจัดการประกวดในปี 2014 และ 2015 แต่ก็ไม่ได้มีการจัดการประกวดขึ้นอย่างใด และอีวานอฟยังได้เป็นตัวแทนของในการประกวดเพลงยูโรวิชันปี 2016 ด้วยเพลง "เฮลป์ยูฟลาย" โดยตกรอบรองชนะเลิศ

 ค.ศ. 2025–ปัจจุบัน
ในเดือนพฤศจิกายน ค.ศ. 2023 โอลกา ลูบิโมวา รัฐนตรีว่าการกระทรวงวัฒนธรรมรัสเซีย และคอนสแตนติน เอิร์นสท์ ผู้อำนวยการใหญ่ของช่องหนึ่งรัสเซีย เปิดเผยในงานฟอรัมวัฒนธรรมนานาชาติที่เซนต์ปีเตอร์สเบิร์กว่าผู้แพร่ภาพกระจายเสียงรายนี้วางแผนที่จะจัดการแสดงการประกวดเพลงอินเตอร์วิชันอีกครั้ง โดยมีประเทศสมาชิกของบริกส์เข้าร่วมด้วย ซึงประกาศภายหลังการเพอกถอนสมาชิกภาพของรัสเวียในสหภาพการแพร่สัญญาณวิทยุและโทรทัศน์แห่งยุโรปเมื่อปี 2022 ซึ่งนำมาสู่การระงับสิทธิการเข้าร่วมการประกวดเพลงยูโรวิชันในปีนั้น เมื่อวันที่ 8 มิถุนายน ค.ศ. 2024 มิคาอิล ชวิดคอย เจ้าหน้าที่รัฐบาลรัสเซีย กล่าวกับรีอะโนวัสติว่ามีมากกว่า 16 ประเทศจะเข้าร่วมการประกวด โดยมีอาเซอร์ไบจาน เบลารุส บราซิล จีน คิวบา และคาซัคสถาน

เมื่อวันที่ 3 กุมภาพันธ์ ค.ศ. 2025 ประธานาธิบดีปูตินได้ออกคำสั่งให้มีการจัดการประกวดขึ้นในวันที่ 20 กันยายนที่ไลฟ์อะรีนา ในโนโวอิวานอฟสโกเย ใกล้มอสโก โดยใช้ชื่ออย่างเป็นทางการว่า การประกวดดนตรีนานาชาติอินเตอร์วิชันปี 2025 ดมิทรี เชอร์นิเชนโก รองนายกรัฐมนตรี ได้รับการแต่งตั้งเป็นประธานคณะกรรมการจัดงาน ในขณะที่หัวหน้าฝ่ายนโยบายภายในประเทศ แซร์เกย์ คิริเยนโก ได้รับการแต่งตั้งเป็นประธานคณะกรรมการกำกับดูแล ในการประกวดปีนี้มี 23 ประเทศเข้าร่วมการแข่งขัน โดยเวียดนามเป็นผู้ชนะ การประกวดในปีต่อไปในรียาด ประเทศซาอุดีอาระเบีย ซึ่งจัดโดยกระทรวงวัฒนธรรมซาอุดีอาระเบีย

 ผู้ชนะ 
ปีวันที่เมืองเจ้าภาพผู้ชนะ ประเทศ เพลง ศิลปิน ภาษาค.ศ. 1965–1968: การประกวดโกลเดนเคลฟอินเตอร์วิชัน 1965 12 มิถุนายน  ปราก  "ตัม คัมโคดีวีตร์สปาต" คาเรล ก็อตต์ เช็ก 1966 25 มิถุนายน  บราติสลาวา  "อะดาจีโอ" ลีลี อิวาโนวา บัลแกเรีย 1967 17 มิถุนายน  "เรคเวียม" เอวา ปีลารอวา เช็ก 1968 22 มิถุนายน  การ์โลวีวารี "ปรอชปตาสซีซปิวายี" คาเรล ก็อตต์ค.ศ. 1977–1980: ซอปอต 1977 24–27 สิงหาคม  ซอปอต  "มาลอวายืยชบางกู" เฮเลนา วอนดราชโควา เช็ก 1978 23–26 สิงหาคม "ปาตริก" วาตส์ลัฟ เน็คคาร์  "วซอ โมกุต โกโรลี" อัลลา ปูกาเชวา รัสเซีย 1979 22–25 สิงหาคม  "นิม ปรซึยด์ซีแย วีออสนา" ตแชสวาฟ นีแยแมน โปแลนด์ 1980 20–23 สิงหาคม  "คเชม ซา สเบู เดลีท" มารีกา กอมบีโตวา สโลวัก  "ฮืยวาสตีเออ" มารีอน รูน ฟินแลนด์  "นา วสเตรชู โอเซนี" ไมโคลา ฮนาตยุก รัสเซียค.ศ. 2008: ไฟว์สตาร์ส: อินเตอร์วิชัน 2008 28–31 สิงหาคม  โซชี  "ฮีโร" ตามีนา นียาซอวา อังกฤษค.ศ. 2025–ปัจจุบัน: การประกวดดนตรีนานาชาติอินเตอร์วิชัน 2025 20 กันยายน  มอสโก  "ฟู่ดงเทียนเวือง" ดึ๊ก ฟุก เวียดนาม, อังกฤษ, รัสเซีย

 ผู้ชนะแบ่งตามประเทศ 
ครั้งประเทศปี 61965, 1967, 1968, 1977, 1978, 1980 21978, 1980 119661979198020082025

ผู้ชนะแบ่งตามภาษา
ครั้งภาษาปี 5 เช็ก 1965, 1967, 1968, 1977, 1978 3 รัสเซีย 1978, 1980, 20252อังกฤษ2008, 2025 1 บัลแกเรีย 1966 โปแลนด์ 1979 ฟินแลนด์ 1980 สโลวัก เวียดนาม 2025

 อ้างอิง 

 แหล่งข้อมูลอื่น 

 BBC Magazine: The Cold War rival to Eurovision, Steve Rosenberg, 13 May 2012

หมวดหมู่:งานแสดงดนตรี
หมวดหมู่:รางวัลดนตรี
หมวดหมู่:การประกวดดนตรีนานาชาติอินเตอร์วิชัน